13-jarige by laerskool doodgesteek | Maroela Media
'n 13-jarige leerder aan 'n laerskool in die Vrystaat is Vrydag deur 'n medeleerder voor haar klasmaats en onderwysers doodgesteek.
Phemelo More, 'n gr. 7-leerder aan die Senzile Combined School in Hertzogville, is deur 'n gr. 6-leerder van 'n naburige skool met 'n skerp voorwerp gesteek. Die voorval het op die skoolterrein, ten aanskoue van ander leerders en onderwysers, plaasgevind.
Die Vrystaatse departement van onderwys het sy skok met die voorval uitgespreek en gesê dat skole plekke van onderrig en nie sentrums van geweld behoort te wees nie.
Die polisie ondersoek nou die saak.
Phemelo is die derde Vrystaatse leerder in drie weke om deur 'n medeleerder doodgesteek te word.
In 'n ander voorval Donderdag het 'n 22-jarige leerder 'n medematrikulant tydens 'n ete by 'n matriekkamp in Bloemfontein doodgesteek. Dit kom slegs twee weke nadat 'n gr. 11-leerder aan Lerato Thando Secondary School in Harrismith 'n gr. 9-leerder aan dieselfde skool met 'n mes doodgesteek het.
"Ons vra ons skole se bestuur, beheerliggame en leerders om veiligheidsmaatreëls by skole te verskerp en hande met plaaslike polisiestasies te neem. Leerders moet ook ophou om gevaarlike items en wapens skool toe te neem," het Howard Ndaba, woordvoerder van die Vrystaatse departement van onderwys, gesê.
Hoe verantwoordbaar is daai 13 jarige leerder en wat gaan met hom of haar gebeur? Nog nie eers in die hoërskool nie en klaar n moordenaar
1. Leerder van ander skool….hoekom was die persoon
2. 22 Jaruge Leerder….wat soek die persoon nog in die skool???
Onderwysers & Beheerliggamec word nie tiegelaat om.pp te tree nie. Pas Dkoolhoof disdipline toe
Word hy geskors…
Nou wonder ek hoe oud is die moordenaar. Want die een wat dood is, was 13 en in gr 7. Die moordenaar is in gr 6. Seker baie ouer as wat veronderstel is om te wees. Soos die een van 22 wat in matriek is en ander mayriek dood steek. En nou wil die regering hê diesulkes moet saam ons kinders skool gaan!!! Dit is ook die lot wat op 'n stadium die land moet regeer, dokters word ens!!! En wst ons in diens moet neem, of…..!! Behoede ons!!!!
Hierdie berig sê vir my dat daardie kind in ń disfunksionele gesin/omgewing lewe !!
Ongeag ń kind se velkleur en of gekoof , sulke dinge mag nie en moet nie gebeur.
Waar en Hoe is daardie kind gefaal!!
Meeste kinders in SA, word deur n enkel ouer "versorg" of deur n Ouer Broer of Suster, of deur die ouma of n ander Famikie lid.
Al het n Kind ń Moeder en Vader, beteken dit ook nie dat daar aan die kind secmens wees op alle vlakke voorsien word nie.